Via Balbia
<s>Via Balbia (danas službeno Libijski obalni autoput, arapski: الطريق الساحلي الليبي‎, nekadašnja Litoranea Balbo) je autoput na sjeveru Libije.</s>

<s>Karakteristike i historija gradnje 
Obalna magistrala duga 1882 km išla je od tuniske do egipatske granice.</s><s>Orginalna asfaltirana cesta bila je široka 7 metara i imala je i dosta mostova, od kojih je najimpresivniji imao 5 lukova raspona od skoro 20 metara, te maksimalno visine 25 m. Na graničnoj crti između Tripolitanije  i Kirenajke podignut je Slavoluk Fileni, u znak sjećanja na dvoje kartažanske braće koji su po legendi radije bili mučeni na tom mjestu umjesto da se predaju neprijatelju.</s>

<s>Orginalna cesta izgrađena je u vrijeme dok je Libija bila kolonija Kraljevine Italije za svega godinu dana, od 1935 do 1936. godine, u vrijeme dok je guverner bio Italo Balbo, general Kraljevske ratne avijacije koji je na to mjesto postavljen u januaru 1934. umjesto Pietra Badoglia.</s><s>Kad je Balbo poginuo 1940. godine, cesta je u njegovu čast nazvana kao Litoranea Balbo.</s><s>Slavoluk Fileni je srušen 1970-ih nakon što je Moamer Gadafi pučem došao na vlast 1969.</s><s>Cesta je kasnije proširivana i modernizirana, danas je dio transafričkog autoputa Kairo–Dakar.</s>

<s>Izvori</s>

<s>Vanjske veze</s>

<s>Via Balbia</s>

<s>Putevi u Libiji</s>

